Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: Melléklet az 1004/2010. (I. 21.) Korm. határozathoz
Paragraph Index: 615

5. A nemekhez kötõdõ sztereotípiák visszaszorításának támogatása Az oktatásra vonatkozó EU-s irányelvek azt hangsúlyozzák, hogy lehetõséget kell adni mindenki számára a személyes fejlõdésre, az új nemzetközi környezet által megkívánt legmagasabb szintû teljesítmény elérésére és a társadalmi integrációhoz szükséges forrásokhoz való hozzájutásra. Ezért a tagállamokban olyan oktatásirányítási stratégiákat kell kimunkálni és alkalmazni, melyeknek deklarált alapelve, hogy nem fogadhatja el a társadalmilag tartósan és visszafordíthatatlanul kizárt személyek létét, és elõsegíti a személyiség fejlõdését és az aktív polgárok nevelését. Több olyan jelentõsebb tényezõre is érdemes utalni, melyek a közösségi oktatási kompetenciák kiszélesítésének irányába vezethetnek. Kiemelendõ a más terülteket érintõ szabályozás hatása az oktatásra és a más területeken zajló fejlesztések oktatási komponenseinek erõsödése. Ezen alapelvek mentén kerülhet sor a nõk és férfiak társadalmi egyenlõségét elõsegítõ prioritások kidolgozására az oktatás területén.

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes